laion/Wikipedia-Exotic huggingface dataset:
אנדרו תורן

סר אוגוסטוס פרנסיס אנדרו ניקול תורן (באנגלית: Sir Augustus Francis Andrew Nicol Thorne‏; 20 בספטמבר 1885 – 25 בספטמבר 1970) היה קצין בכיר בצבא הבריטי, ששירת במלחמת העולם הראשונה ובמלחמת העולם השנייה, אז פיקד על הדיוויזיה ה-48 (דרום מידלנד). תורן נולד ב-20 בספטמבר 1885, והתחנך באיטון קולג' ובמכללה הצבאית המלכותית, סנדהרסט, שם הוסמך כלוטננט משנה במשמר הגרנדירים בשנת 1904. הוא שירת במלחמת העולם הראשונה, ומילא כמה תפקידי מטה. בשנת 1916 הוא מונה למפקד הגדוד ה-3, משמר הגרנדירים. הוא לחם בקרב איפר הראשון בשנת 1914 ובקרב על הסום בשנת 1916, שם קיבל את אות השירות המצוין. בשנת 1918 התמנה למפקד חטיבה 184, ופיקד עליה עד סוף המלחמה. לאחר המלחמה הוא מונה לנספח צבאי בוושינגטון הבירה, ובשנת 1922 מונה לקצין אג"ם (GSO) במחוז לונדון. הוא מונה לעוזרו הצבאי של ראש המטה הכללי הקיסרי במשרד המלחמה בשנת 1925, ושוב מונה למפקד הגדוד השלישי, משמר הגרנדירים בשנת 1927. בשנת 1932 מונה כנספח צבאי בברלין במשך שלוש שנים, שם הוא הכיר את היטלר ורבים מקציניו הבכירים באופן אישי. הוא מונה למפקד חטיבת המשמר הראשונה בפיקוד אלדרשוט בשנת 1935, מפקד חטיבה זמנית בפלסטין ובעבר הירדן בשנת 1936, ובשנת 1938 התמנה למפקד יחידות המשמר ולמפקד מחוז לונדון. בשנת 1939, עם תחילת מלחמת העולם השנייה, הפך ת'ורן למפקד הדיוויזיה ה-48 (דרום מידלנד), שמילאה תפקיד חשוב בהגנה על אזור דנקירק בשנת 1940. לאחר מכן הוא מונה למפקד הקורפוס ה-12, לפני שמונה למפקד הפיקוד הסקוטי ולנגיד טירת אדינבורו בשנים 1941 עד 1945. בעודו בסקוטלנד, הוא היה אחראי לתוכנית ההונאה של פורטיטיוד צפון, כמו גם בהכנות לשחרור נורווגיה. כוחות גרמניה נכנעו רשמית בנורווגיה ב-8 במאי 1945, ות'ורן הגיע לנורווגיה ב־13 במאי יחד עם יורש העצר אולף. הוא הביא עימו כוח צבאי קטן – עשירית בגודל הנוכחות הצבאית הגרמנית – וכך נאלץ להסתמך על שיתוף פעולה עם כוחות פרמיליטריים מתנועת המחתרת הנורווגית. הוא החזיק רשמית בריבונות נורווגיה עד 7 ביוני, אז חזר הוקון השביעי, מלך נורווגיה מגלותו. ת'ורן נשאר האחראי על פירוק הנוכחות הגרמנית בנורווגיה עד שעזב את המדינה ב-31 באוקטובר 1945. הוא פרש מהצבא בשנת 1946. הוא היה יו"ר החברה האנגלו-נורדית במשך זמן מה. מדיה וקבצים בנושא אנדרו תורן בוויקישיתוף "THORNE, Sir (Augustus Francis) Andrew (Nicol) (1885–1970), General". Liddell Hart Centre for Military Archives. King's College London. אורכב מ-המקור ב-31 ביולי 2007. {{cite web}}: (עזרה) "General Sir Andrew Thorne KCB CB CMG DSO and two bars". Scots at War A – Z Index. אורכב מ-המקור ב-29 בספטמבר 2009. {{cite web}}: (עזרה) First World War Atkin, Malcolm (2015). Fighting Nazi Occupation: British Resistance 1939 – 1945. Barnsley: Pen and Sword. pp. Chapter 5. ISBN 978-1-47383-377-7. Ringdal, Nils Johan (1995). "Thorne, Sir Andrew". Norsk krigsleksikon 1940-45. Oslo: Cappelen. אורכב מ-המקור ב-29 במאי 2013. נבדק ב-15 ביוני 2010. {{cite encyclopedia}}: (עזרה)
תת-מזכיר המדינה לעניינים מדיניים

תת-מזכיר המדינה לעניינים מדיניים (באנגלית: Under Secretary for Political Affairs) הוא התפקיד הרביעי בחשיבותו במחלקת המדינה של ארצות הברית, אחרי המזכיר, סגן המזכיר וסגן המזכיר לענייני ניהול ומשאבים. בעוד שתפקידי המזכיר וסגן המזכיר מאוישים על ידי מינויים פוליטיים, תפקידו של תת-מזכיר המדינה לעניינים מדיניים בדרך כלל (אך לא תמיד) מאויש על ידי פקיד בעל קריירה בשירות החוץ האמריקאי, מה שהופך את המשרה למשרה הבכירה ביותר בשירות החוץ האמריקאי. תת-המזכיר משמש כמנהל המופקד על הסוגיות המדיניות האזוריות והבילטרליות, ומפקח על לשכות מחלקת המדינה באפריקה, מזרח אסיה והאוקיינוס השקט, אירופה ואירואסיה, המזרח הקרוב, דרום ומרכז אסיה והארגונים הבינלאומיים. לתת-המזכיר מייעצים עוזרי המזכירים בלשכות ברחבי העולם, המובילים משימות דיפלומטיות אמריקאיות בתחום שיפוטן האזורי. מדיה וקבצים בנושא תת-מזכיר המדינה לעניינים מדיניים בוויקישיתוף אתר האינטרנט הרשמי של תת-מזכיר המדינה לעניינים מדיניים "Senior Officials". U. S. Department of State. "Under Secretary for Political Affairs". נבדק ב-20 בספטמבר 2007. {{cite web}}: (עזרה) "Under Secretaries of State for Political Affairs". נבדק ב-20 בספטמבר 2007. {{cite web}}: (עזרה)
מהדרין (חברה)

מהדרין בע"מ היא חברה ציבורית ישראלית שניירות הערך שלה נסחרים בבורסה לניירות ערך בתל אביב ועוסקת בנטיעה, עיבוד, אריזה ושיווק של מטעים ופרי הדר, נכסים מניבים ומתן שירותי אחסנה בקירור. מהדרין נוסדה בשנת 1950 על ידי קבוצת חקלאים ופרדסנים שאליהם הצטרפו הבנק המרכזי קנדה ישראל ובנק דיסקונט. עם הקמתה חכרה החברה מהאפוטרופוס לנכסי נפקדים ומהקרן הקיימת לישראל שטחים בני כ-22 אלף דונם לתקופה בת כ-49 שנים, עם אופציה להארכת תקופת החכירה. השטחים כללו 8,000 דונם באזור בית דגון, 1,000 דונם ליד רמת הכובש, 1,500 דונם ליד נתניה, 2,000 דונם ליד כפר יונה, 1,500 דונם ליד כפר הס ועוד שטח ליד חדרה. בשנה הראשונה לקיומה הכשירה החברה חלקים משטחים אלה לנטיעת פרדסים, ובאותו הזמן ניצלה אותם לגידול ירקות ופלחה. בשנים הראשונות פעלה החברה לצרף אליה משקיעים נוספים, בין השאר בסיוע החברה הכלכלית לארץ ישראל שהפיצה את מניותיה בארצות הברית. בשנת 1954 רכשה החברה הכלכלית כ-30% ממניות החברה. בשנת 1963 החברה הונפקה בבורסה לניירות ערך בתל אביב והפכה לחברה ציבורית. בשנות ה-80 רכשה מהדרין את חברת פרי-אור והן התמזגו. בשנת 2007 מהדרין הגישה תביעה לבית המשפט לאחר שמינהל מקרקעי ישראל דרש להוסיף לתנאי החכירה סעיף שלפיו במקרה של הפשרת הקרקע תהיה למנהל זכות לסיים את תקופת החכירה מוקדם מהמסוכם בחוזה, וזאת בתמורה לפיצוי. נכון לשנת 2020 יושב ראש דירקטוריון החברה הוא אלחנדרו גוסטבו אלשטיין, ומנכ"ל החברה הוא שאול שלח. משרדיה הראשיים של החברה שוכנים במתחם "מבנה" שבקיבוץ בארות יצחק. חקלאות: נטיעה, עיבוד, אריזה ושיווק של מטעים ופרי הדר. ייצוא מחוץ לישראל נדל"ן ונכסים מניבים שירותי אחסנה בקירור בעלת השליטה בחברה היא חברת קבוצת דלק של איש העסקים יצחק תשובה, אשר רכשה את השליטה בחברת מהדרין מדיסקונט השקעות באוגוסט 2023. אגרקסקו יכין-חק"ל אתר האינטרנט הרשמי של מהדרין אתר מהדרין מהדרין, באתר הבורסה לניירות ערך בתל אביב מהדרין, באתר "מאיה" מהדרין: נתונים כספיים באתר מאי"ה. מהדרין מגייסת הון בחו"ל, הַבֹּקֶר, 14 ביולי 1952 מפעל חדש של נטיעות הדרים, הארץ, 14 במרץ 1951 מפת חדרה, 1973, עם סימון 'פרדסי מהדרין' דרומית מזרחית לשכונת בית אליעזר (צפייה בסריקה מתוך בניין הספרייה), באתר הספרייה הלאומית, אוסף המפות ע"ש ערן לאור 31 אלף דונאם לפרדסים חדשים, מעריב, 10 באוקטובר 1950 חברת מהדרין הרחיבה פעולתה, חרות, 26 באפריל 1954 אחיו של אדוארדו אלשטיין גולן חזני, תשובה רוכש השליטה במהדרין לפי שווי של 560 מיליון שקל, באתר כלכליסט, 17 ביולי 2023 ניצן כהן, יצחק תשובה ועסקת הענק: הושלמו התנאים לרכישת 11 אלף דונם בישראל, באתר אייס, 10 באוגוסט 2023
מנואל בדנס

מנואל בדנס (בספרדית: Manuel Badenes;‏ 30 בנובמבר 1928 – 26 בנובמבר 2007) היה כדורגלן ספרדי, ששיחק בעמדת החלוץ. בדנס התחיל את הקריירה בקבוצת קאסטיון ב-1946. בעונתו הראשונה הקבוצה סיימה במקום האחרון וירדה לליגת המשנה, אך למרות זאת הוא כבש באותה עונה 4 שערים ב-10 משחקים, דבר שהוביל אותו לשחק בברצלונה. בשתי עונות במדי הקטאלונים כולל עונת השאלה לסרגוסה בנדס זכה בשני תוארי ליגה אך לרוב לא שיחק כשהוא כבש 6 שערים ב-14 משחקים במשך כשתי עונות. ב-1950 עבר לשחק בוולנסיה כמי שאמור לרשת את מקומו של שחקנה אדמונדו סוארס. הוא כבש במדיה 90 שערים ב-97 משחקים וזכה עימה בגביע הספרדי של עונת 1953/54, כשהוא כובש במשחק הגמר נגד ברצלונה. שנתיים קודם לכן בגמר הגביע כבש צמד נגדה, אך ולנסיה הפסידה לה 4–2. ב-1956 עבר בדנס לריאל וואיאדוליד בה זכה בתואר הפיצ'יצ'י של עונת 1957/58 בה כבש 19 שערים, בצוותא עם אלפרדו די סטפנו וריקרדו אלוס. ברצלונה אליפות ספרד (2): 1947/48, 1948/49 הגביע הלטיני: 1949 קופה אווה דוארטה: 1948 ולנסיה הגביע הספרדי: 1953/54 אישיים תואר הפיצ'יצ'י: 1957/58 מנואל בדנס, באתר BDFutbol מנואל בדנס, באתר FootballDatabase.eu
אברהם אבן קמניאל

אברהם בן מאיר אבן קמניאל (המאה ה-12; מוכר גם בשם: אברהם בן מאיר, או בשמו הערבי: אבו אלחסאן אבן קמניאל), היה רופא יהודי מהעיר סביליה שבספרד, שהוזמן על ידי שליט המורביטון עלי בן יוסוף בן תאשפין, לשרת כרופא במרקש שבמרוקו בירת האימפריה. אברהם אבן קמניאל היה מטובי הרופאים בסביליה שבספרד, והוזמן על ידי שליט המורביטון עלי בן יוסוף בן תאשפין (1106-1143) לשרת כרופא בעיר מרקש שבמרוקו בירת האימפריה, חרף האיסור על מגורי יהודים במקום באותה התקופה. לצד עיסוקו כרופא היה בקי בכתיבת שירה. היה בקשרי ידידות עם המשורר והפילוסוף הנודע, רבי יהודה הלוי, ואלו החליפו ביניהם שירים שהקדישו זה לזה. במרקש הוא פגש את שלמה בן אל-מועאלם, גם הוא רופא ומשורר יהודי, חברם של רבי יהודה הלוי ורבי אברהם אבן עזרא ששיבחוהו בשיריהם. הרמב"ם מזכיר פעילות רפואית שעשו בן-מועלם ואבן קמניאל במלך, בתקופת מגוריהם בעיר מרקש. הפרשן הפילוסוף רבי יוסף בן יהודה אבן עקנין, כתב בחתימה לפירוש שלו על שיר השירים, כי אבן קמניאל תיאר בפניו כי "נשיא ממלכי המורביטון" סיפר לו, ששמע מרופא יהודי שהביאור לספר שיר השירים הוא לפי פשטן של דברים, אבן קמניאל גינה בחריפות את אותו הרופא בפני המלך, והסביר לו שדברים אלו נאמרו מתוך בורות. מורביטון יהודה הלוי חיים זאב הירשברג, תולדות היהודים באפריקה הצפונית א, עמוד 264, מוסד ביאליק, ירושלים תשכ"ה. חיים שירמן המשוררים ד, עמודים רמט - נ. רמב"ם ברפואת הטחורים עמוד 115, מוסד הרב קוק, (ירושלים תשכ"ה). אבן עקנין התגלות המאורות והופעת הסודות עמוד 490 (ירושלים תשכ"ד).
קארל היינריך מלר

קארל היינריך מֶלֶר (בגרמנית: Karl Heinrich Möller;‏ 1802, ברלין – 1882, ברלין) היה פסל גרמני. מלר נולד בברלין. בשנת 1824 החל תא לימודיו באקדמיה לאמנות בברלין אצל אוגוסט קיס, עבד כסטודנט עד לשנת 1840 ואז הפך לעוזר של כריסטיאן דניאל ראוך, מלר סייע לראוך בשיקום עתיקות עבור ארמון סנסוסי. מלר שהה בפריז עד לשנת 1855, עבד עם פרידריך אוגוסט שטילר על אלגוריה של טבע ומתמטיקה עבור אוניברסיטת קניגסברג שבמזרח פרוסיה, וחזר על יצירה זאת עבור האקדמיה של בודפשט. מלר לימד החל משנת 1861 באקדמיה לאמנות בברלין, בשנת 1869 ובשנת 1879 ביקר באיטליה והמשיך ללמד עד שנת 1875. עבודתו בגשר שלוסבריקה (גשר הארמון) היא אחת משמונה קבוצות של פסלים שפוסלו על ידי פסלים שונים על פי הצעתו של קארל פרידריך שינקל המתארות את השלבים בחייו של לוחם מילדותו ועד נפילתו כגיבור בקרב, מלר פיסל בין השנים 1850–1846 את הפסל המתאר את אתנה המחמשת את הלוחם לקראת יציאתו הראשונה לקרב. מדיה וקבצים בנושא קארל היינריך מלר בוויקישיתוף
אוגוסט קיס

אוגוסט קיס (בגרמנית: August Kiß;‏ 1802, פרובינציית שלזיה – 1865, ברלין) היה פסל גרמני. למד באקדמיה הפרוסית לאמנות אצל כריסטיאן דניאל ראוך ואצל כריסטיאן פרידריך טיק ואצל קארל פרידריך שינקל. קיס פיסל בעיקר בסגנון ניאו קלאסי: דיוקנאות, נושאים מיתולוגיים ונושאים אלגוריים. בין תלמידיו: קארל היינריך מולר. "ג'ורג' הקדוש הורג את הדרקון" ברובע ניקולאי בברלין אמזונה על גב סוס בכניסה למוזיאון הישן (ברלין) אמזונה על גב סוס במוזיאון פילדלפיה לאמנות גמלון של המוזיאון החדש (ברלין) מדיה וקבצים בנושא אוגוסט קיס בוויקישיתוף אוגוסט קיס, באתר "Find a Grave" (באנגלית)
ריינו (מתאבק)

טרנס גוידו גרין (באנגלית: Terrance Guido Gerin; נולד ב-7 באוקטובר 1975) הוא מתאבק אמריקאי, הידוע בשם הבמה ריינו (Rhyno). גרין נולד בדטרויט והוא בעל שורשים איטלקיים. בספטמבר 1994 החל גרין להיאבק בבית ספר להיאבקות בוינדזור, אונטריו. בשנת 1995 רשם ארבע הופעות ב-WCW תחת שם הבמה "ריינו ריצ'רדס". לאחר מכן, הופיע כמה שנים במספר ארגוני היאבקות, ובין היתר רשם כמה הופעות ב-WWF (כיום ה-WWE) וגם ב-CWA, שם זכה פעמיים באליפות הזוגות. בשנת 1999 הצטרף ל-ECW. באפריל 2000 זכה באליפות הטלוויזיה של ECW לאחר שניצח את טאג'ירי, באוגוסט הפסיד את התואר לקיד קאש, אך השיב לעצמו את התואר בחלוף 5 ימים. באירוע השלם וצפה Anarchy Rules הגן על התואר מול רוב ואן דאם. בינואר 2001 זכה ריינו באליפות העולם של ECW לאחר שניצח את הסאנדמן. במרץ 2001 הצטרף ל-WWF. כחודש לאחר מכן זכה באליפות ההארדקור לאחר שגבר על קיין. בספטמבר של אותה השנה באירוע בלתי נסלח, גבר ריינו על טאג'ירי וזכה באליפות ארצות הברית. לאחר מכן, באותה השנה הוא נפצע בצווארו ולאחר כמעט שנה וחצי של שיקום חזר בפברואר 2003 לארגון, שכבר שינה את שמו ל-WWE והיה חלק מסמאקדאון. ברסלמניה 19 השתתף בקרב משולש על אליפות הזוגות של ה-WWE, כאשר הוא וכריס בנואה, הפסידו לקבוצת אנגל (צ'ארלי האס ושלטון בנג'מין). בשנת 2004 התאבק ריינו נגד בנואה על תואר אליפות ה-WWE, אך הפסיד לו. באפריל 2005 שוחרר מה-WWE, כאשר הופעתו האחרונה הייתה באירוע ECW One Night Stand, שבו הפסיד לסאבו. בשנת 2005 הצטרף ל-TNA, שם זכה באליפות העולם של ה-NWA. לאחר מכן התאבק בארגוני היאבקות עצמאיים, ובין השנים 2011 ל-2013 התאבק ב-Ring of Honor. בשנת 2015 חזר ל-WWE, כשהצטרף ל-NXT. בין השנים 2016 ל-2019 הופיע ריינו בתוכנית הראשית, בסמאקדאון ולאחר מכן ב-Raw. ברסלמניה 33, רסלמניה 34 ורסלמניה 35 השתתף ריינו בבאטל רויאל על הגביע לזכר אנדרה הענק. ביולי 2019 חזר ריינו לאימפקט רסלינג (TNA). מדיה וקבצים בנושא ריינו בוויקישיתוף ריינו, ברשת החברתית אקס (טוויטר) ריינו, באתר WWE.com להיאבקות מקצועית ריינו, באתר Online World of Wrestling
Cuckoo

Cuckoo (בעברית: קוּקִיָה) הוא סינגל שהוקלט על ידי הזמרת הישראלית נטע ברזילי. השיר יצא לאור ב-16 במאי 2020, על ידי חברות התקליטים ברטלסמן מיוזיק גרופ וטדי הפקות, כסינגל החמישי מתוך מיני-אלבום הבכורה שלה, Goody Bag. השיר נכתב על ידי נטע ברזילי, קריסטה יאנגס וברט אליוט והופק על ידי ג'יי. אר. רותם ואליוט. השיר הוא בלדת פופ מיד-טמפו אשר הוקלטה במהלך סגר בביתה של ברזילי בעקבות התפרצות נגיף הקורונה בישראל. השיר הופק במסגרת משדר חלופי לאירוויזיון 2020, אשר בוטל בעקבות מגפת הקורונה, בשם "אירוויזיון: Europe Shine a Light", בו השתתפו כל 41 האמנים שהיו אמורים לייצג את ארצם בתחרות, כל אחד מביתו הפרטי. את השיר הציגה ברזילי באירוע. ברזילי סיפרה על השיר כי הוא "צד פגיע שמעולם לא נתתי לאף אחד לראות לפני כן". לשיר יצאו שתי גרסאות, גרסת אולפן וגרסת תיבת נגינה בליווי וידאו קליפ. ב-16 במאי 2020 יצא הווידאו קליפ הנלווה שצולם לגרסת תיבת הנגינה של השיר, בערוצי היוטיוב של ברזילי והאירוויזיון, בסמוך לצאת הסינגל, והוצג בבכורה לפני כן באירוע "אירוויזיון: Europe Shine a Light". הקליפ מלווה את גרסת תיבת הנגינה של השיר. בקליפ ניתן לראות את ברזילי מנגנת בכלי על מיטה, תוך שהיא שרה את מילות השיר. ב-12 ביוני יצא הווידאו קליפ הנלווה לגרסת האולפן של השיר. יוסי חרסונסקי סקר את השיר בחיוב, תוך שהעניק לו ציון של ארבעה כוכבי זהב וחצי מתוך חמישה ואמר כי "זהו השיר הכי יוצא דופן מבין השירים שנטע ברזילי הוציאה עד היום." בן שלו מהארץ סקר את השיר בחיוב אף הוא, ואמר כי "נטע ברזילי לא נשמעת כמו עצמה, וזו ברכה". מגזין בילבורד האמריקאי הגדיר את השיר כ"בדיוק הכמות הנכונה של מלנכוליה עדינה שתתאים לתקופות שאנחנו עוברים בלי להתמסר לתאטרליות בכלל". סרטון השיר "Cuckoo" באתר יוטיוב נטע ברזילי - Cuckoo, באתר ‏מאקו‏, 17 במאי 2020 וואלה! תרבות‏, "מפחדת להיתקע בלופ נצחי": השיר החדש והחושפני של נטע ברזילי, באתר וואלה, 17 במאי 2020 נטע ברזילי, קריסטה יאנג, וברט אליוט Cuckoo - Netta, genius, ‏2020-05-13 מיקי לוין, ‏לא תאמינו איפה נטע ברזילי תשיק את שירה החדש, באתר מעריב אונליין, 7 במאי 2020 לינוי משעלי ניב, אוריאל בארי, ‏לא ויתרו: זה האירוע שיחליף את האירוויזיון השנה, באתר "סרוגים", 31 במרץ 2020 מעריב אונליין, ‏הבלדה המפתיעה של נטע ברזילי: האזינו לשירה החדש "קוקו", באתר מעריב אונליין, 17 במאי 2020 רז ישראלי, מוזיקה, באתר ישראל היום, 17 במאי 2020 NETTA - Cuckoo (Official Music Box Video), סרטון באתר יוטיוב (אורך: 3:21) Netta - Cuckoo - Eurovision: Europe Shine A Light, סרטון באתר יוטיוב (אורך: 0:30) NETTA - Cuckoo (Official Music Video), סרטון באתר יוטיוב (אורך: 0:00) Cuckoo, יוסמיוסיק, ‏2020-05-17 בן שלו, "קוקו": נטע ברזילי לא נשמעת כמו עצמה, וזו ברכה, באתר הארץ, 17 במאי 2020 Eurovision Shine A Light: 10 Standout Moments, Billboard, ‏2020-05-16 Cuckoo, נבדק ב-2020-05-16 Cuckoo (Music Box Version), סרטון באתר יוטיוב (אורך: 3:12)
ריינו

האם התכוונתם ל... ריינו (מתאבק) – מתאבק אמריקאי ריינו (קומיקס) – הוא דמות בדיונית ביקום מארוול קומיקס פול רנו – מדינאי צרפתי
קורונדום

קוֹרוּנדוּם הוא הצורה הגבישית של תחמוצת האלומיניום (Al2O3) והוא אחד מהמינרלים המשתתפים בבניית סלעים. הקורונדום הטהור הוא חסר צבע, אך בשל זיהומים הוא מופיע בגוונים שונים. קורונדום טבעי שקוף נחשב לאבן חן יקרה, ונקרא אודם אם צבעו אדום וספיר עבור כל הגוונים האחרים. ספיר מלאכותי משמש גם בטכנולוגיה. מקור המילה קורונדום מטמילית "קוּרוּנטאם (குருந்தம்) או מסנסקריט "קוּרוּווינדה" שפירושם "אודם". אטומי החמצן מצויים בקורונדום באריזה הקסגונלית צפופה, כשאטומי האלומיניום הקטנים יותר תופסים 2/3 מהמרווחים האוקטהדרליים. מבנה זה מסביר מדוע הקורונדום קשה יותר מקוורץ (SiO2) למרות שהקשר הקוולנטי Al-O הוא חלש יותר. תכונה מעניינת נוספת היא משקלו הסגולי (4 גרם לסמ"ק) הגבוה יחסית למינרל שקוף המורכב מיסודות כמו חמצן ואלומיניום שהם בעלי משקל אטומי נמוך. קורונדום מצוי בסלעים מותמרים כצפחת נציץ וגנייס ובכמה סוגים של שיש. המינרל מצוי גם במחדרים פלוטוניים דלים בסיליקה דוגמת סיאניט. מופעים נוספים שלו הם גושים מסיביים בסמוך למחדרים אולטרה-מאפיים ודייקים, וכגבישים גדולים בפגמטיטים. בשל קשיותו ועמידותו לבליה ניתן למצוא את הקורונדום כמינרל דטריטי בפלגים או בחול חופי, אליהם הגיע בהסעה של תוצרי בליה. בשל קשיותו (בממוצע 9.0 בסולם מוס) משתמשים בו לשיוף בעיבוד מכני, מרכיב במכונות גדולות ועד לנייר זכוכית. קשיותו של אמרי – סלע המורכב בעיקר מקורונדום גרגרי, היא 8.0 בסולם מוס, ולכן משתמשים בו לשיוף עדין יותר. את הקורונדום לצרכים תעשייתיים כורים בזימבבואה, ברוסיה בסרי לנקה ובהודו. בעבר היו כורים קורונדום במרבצי דיוניט בצפון קרוליינה ובמרבצי סיאניט בקרייגמונט אונטריו. הסלע אמרי מצוי באי היווני נקסוס ובמדינת ניו יורק. קורונדום לצורכי תעשייה מיוצר גם באופן סינתטי מבוקסיט. ספיר מלאכותי משמש גם במערכות אופטיות בהן נדרשת שקיפות גבוהה וקשיות גבוהה, למניעת שחיקה ושריטות בתנאי סביבה קשים, בייחוד שחיקה מחול. בשעוני-יד יקרים לעיתים המכסה השקוף עשוי ספיר, העמיד לשריטות ולחול. אודם וספיר, גבישים שקופים באיכות גבוהה של קורונדום, מלוטשים ומשובצים בתכשיטים ובחפצי נוי. גבישים אלה נכרים במקומות רבים בעולם, ובעיקר בבורמה, בסרי לנקה (מוצאו של "ספיר לוגן"), בתאילנד, בברזיל, בהודו ובכמה מכרות באפריקה. קורונדום באתר webmineral קורונדום, באתר אנציקלופדיה בריטניקה (באנגלית)
צ'יזבט

צ'יזבט הוא סיפור דמיוני בעל אופי פולקלוריסטי עוד מתקופת הפלמ"ח, שהיה נהוג לספר בעבר בשעת הלילה סביב המדורה. מקור המילה 'צ’יזבט' הוא במילה הערבית كِذْبَات (כִּדְ'בַּאת; כִּדְ'בְּ ביחיד) שפירושה כזבים. חלק מערביי ישראל הוגים את האות כַּאף כ-צַ'אף (בערבית מדוברת), ומהם הושאלה המילה 'צ’יזבט'. המונח צ'יזבט היה נפוץ בקרב בני המושבות וראשוני הפלמ"ח, המורשת הקיבוצית ודור הפלמ"ח אימצו את מנהג סיפור ה'צ’יזבטים'. הסיפורים היו בנויים מעלילה מפוברקת שהייתה בנויה מהווי תקופת המחתרות המרתקת את השומעים, אך בסיומה הגיעה שורת הפתעה המפוגגת את המתח, או מציגה את הסיפור כולו באור קומי. כך גם תיאר אותו הפזמונאי אבשלום כהן בשירו "הסבתא בנגב": ”וְהִגְזַמְתְּ בְּוַדַּאי לֹא מְעַט – / אֵיךְ אוֹמְרִים בְּעִבְרִית: זֶה צִ'יזְבָּט!“ — אבשלום כהן, הסבתא בנגב לרוב, העלילה הייתה בנויה סביב סיטואציות מהווי תקופת המחתרות. בהווי הפלמ"ח מצויים צ’יזבטים על המחלקה הערבית והמחלקה הגרמנית, על בני מרשק 'הפוליטרוק', על קרבות ועל 'סחיבות' מלולים, על דמויות מיוחדות, על בנות, על 'שפת הקודש' ועל עוד המון נושאים שהיו חלק מחייהם של לוחמי הפלמ"ח הצעירים. רוב הסיפורים שהיו בעלי אופי פולקלוריסטי. תוכנם היה "אנטי מסורתי" והם היו אמורים לשקף את רוח דור הפלמ"ח הצעיר, שהתנער מרוח המסורת היהודית ולקח חלק בבניית הזהות הישראלית החדשה. כיום יש המקשרים את השם "צ'יזבט" דווקא לסיפורי אימה (כגון: 'צ’יזבטים' – אוסף של סיפורים מפחידים מתורגמים לעברית, 2016), ככל הנראה בעקבות המנהג לספר סיפורים מפחידים בעת הישיבה בלילה סביב מדורה, בניסיון ליצור בהלה למרות תוכנו הדמיוני בעליל של הסיפור. ה'צ'יזבטים' הועברו בדרך כלל בעל פה, אך ישנם כמה חיבורים/ליקוטים של 'צ'יזבטים' כתובים או משוכתבים. ילקוט הכזבים – הוא אוסף סיפורים שנערך על ידי דן בן אמוץ וחיים חפר ופורסם בשנת 1956 בהוצאת הקיבוץ המאוחד. בהקדמה מציין בן אמוץ את הקשר בין כזב וצ'יזבט ומסביר את ההבדל בין שקר, מתיחה וכזב: שקר הוא כשאיש אינו יודע את האמת פרט למספר עצמו. מתיחה היא כשכולם יודעים את האמת, פרט לקורבן המתיחה. כזב הוא כשכולם יודעים שהסיפור אינו אלא שקר ובכל-זאת מוכנים לחזור ולשמוע אותו שוב ושוב. צ’יזבט הוא כשכולם יודעים שהמדובר בסיפור המצוץ מן האצבע ובכל זאת מוכנים לשמוע אותו שוב ושוב. — דן בן אמוץ "לאהוב עד מוות" – דבורה עומר, 1980 "זה הולך לכאוב בחגים" – אדם קיי, מתורגם הכורסה הוצאה לאור "בחיי" – פוצ'ו "תן חיוך" – "מיטב הכזבים שלא הכזיבו בעיתונות הצבאית", העורך בחר מאות צ'יזבטים שנבחרו מתוך כ-6000 שהתפרסמו בכתבי העת הצבאיים. זאב ענר, 1989, הוצאת משרד הביטחון "צ'יזבט" – שיר שכתב חיים חפר והלחין משה וילנסקי צ'מעו צ'יזבט, אוסף ציזבטים, ליקטה וסיפרה אורית שרייבר שטח, מרץ 2022, הוצאה פרטית הצ'יזבטרון מי מפחד מהחושך? ספרות אימה קומזיץ הצ'יזבט באתר הפלמ"ח מספרים ש... – באתר תאגיד השידור הישראלי ילקוט הכזבים באתר ל"ג בעומר חן בן עמי, יום שישי ה-13: יום שישי ה-13: הצ'יזבטים שיפילו לכם את הלב לתחתונים, באתר פרוגי, ‏13 באוקטובר 2017 ילקוט הכזבים, באתר ל"ג בעומר הסבתא בנגב, באתר www.zemereshet.co.il צ'יזבאט, באתר www.zemereshet.co.il צ'יזבטים - הבובה של סבתא - Wattpad, באתר www.wattpad.com ירון פריד, ‏לתפארת הצ'יזבט והמדינה וד"ש ממערכת הבריאות המתמוטטת של בריטניה, באתר מעריב אונליין, 6 במרץ 2020
ריי סקוט

ג'ון ריימונד "ריי" סקוט (באנגלית: John Raymond "Ray" Scott; נולד ב-12 ביולי 1938) הוא כדורסלן ומאמן עבר אמריקאי, אשר שיחק בליגות ה-NBA וה-ABA בין השנים 1961–1972. ממוצעיו הכוללים לאורך 11 עונותיו בשתי הליגות הם 14.3 נקודות, 9.8 ריבאונדים ו-2.2 אסיסטים למשחק. בין השנים 1972–1976 שימש כמאמן הראשי של קבוצת דטרויט פיסטונס, ובעונת 1973/1974 זכה בפרס מאמן השנה ב-NBA. בדראפט ה-NBA‏ 1961 נבחר סקוט על ידי דטרויט פיסטונס, בבחירה הרביעית. לאורך עונת הרוקי שלו קלע 13.3 נקודות והוריד 11.5 ריבאונדים למשחק, ובפלייאוף של אותה עונה סייע לפיסטונס להעפיל לגמר האזור המערבי עם ממוצעים של 17.3 נקודות ו-14.5 ריבאונדים למשחק. ב-4 העונות הבאות העמיד ממוצעים של 16.8 נקודות ו-10.8 ריבאונדים למשחק עבור הפיסטונס, אך לאורך התקופה השיגה קבוצתו 110 ניצחונות בלבד (34.4%). בינואר 1967 הועבר לבולטימור בולטס במסגרת טרייד משולש, בו רודי לרוסו נשלח לפיסטונס, בעוד מל קאונטס נשלח ללוס אנג'לס לייקרס. בעונת 1968/1969 קלע 11.8 נקודות בממוצע למשחק עבור הבולטס, אשר סיימו את העונה עם המאזן הטוב ביותר בליגה; 57–25. באופן מפתיע, ועל אף יתרון הביתיות בו החזיקה, הובסה בולטימור בתוצאה 0–4 כבר בסיבוב הפלייאוף הראשון, על ידי ניו יורק ניקס. בדראפט ההרחבה של שנת 1970 נבחר על ידי באפלו ברייבס, אך בחר לשחק עבור קבוצת וירג'יניה סקוויירס מליגת ה-ABA. בשתי עונותיו ב-ABA קלע 11.4 נקודות בממוצע למשחק, ובשתיהן הודח עם הסקוויירס בגמר האזור המזרחי. לקראת עונת 1972/1973 מונה לעוזר מאמן בדטרויט פיסטונס, תחת ארל לויד, ולאחר שבעה משחקים החליף אותו כמאמן הראשי של הקבוצה. בעונה העוקבת הוליך את דטרויט למאזן הניצחונות הטוב בתולדותיה, 52–30, ולהעפלתה הראשונה מזה 6 שנים לשלב הפלייאוף. בסדרת חצי גמר המערב הצטיינו כוכבי הקבוצה בוב לניר ודייב בינג, אך בסופו של דבר הפסידו הפיסטונס מול שיקגו בולס בתוצאה 3–4. בסיום העונה זכה סקוט בפרס מאמן השנה. בעונת 1974/1975 הודחה הקבוצה בסיבוב הפלייאוף הראשון, ולאחר שפתחה את עונת 1975/1976 עם 17 ניצחונות מ-42 משחקים פיטרה את סקוט מתפקידו, ומינתה במקומו את עוזרו הרב בראון. בין השנים 1976–1979 אימן את קבוצת הכדורסל של אוניברסיטת מזרח מישיגן. בשלוש עונותיו בתפקיד רשמה הקבוצה מאזן כולל של 29 ניצחונות ו-52 הפסדים. פרופיל, באתר Basketball-Reference פרופיל, באתר ליגת ה-NBA סטטיסטיקות הקריירה של סקוט ב-NBA וב-ABA, באתר basketball-reference.com סטטיסטיקות האימון של סקוט ב-NBA, באתר basketball-reference.com רשימת הנבחרים בדראפט 1961, באתר basketball-reference.com סטטיסטיקות האימון של סקוט בליגת המכללות, באתר sports-reference.com
חוסה לואיס רסנדס

חוסה לואיס רסנדס (בספרדית: José Luis Reséndez; נולד ב-14 באוקטובר 1978) הוא שחקן ודוגמן מקסיקני. רסנדס נולד במונטריי. מגיל צעיר החל לעסוק בדרמה והופיע בתיאטרון בעירו. ב-2001 החל להופיע בטלנובלות והופיע בין היתר בטלנובלה "Los herederos del Monte", לצד גבריאל סוטו. ב-2002 שיחק בסרט הנעורים "Punto y aparte". ב-2003 זכה ב-"El Modelo México", תחרות יופי לאומית לגברים. בעקבות כך היה נציג מקסיקו במר עולם 2003, וסיים בחמישייה הראשונה. בסוף 2003 השתתף בגרסה המקסיקנית של תוכנית המציאות "האח הגדול VIP". בשנת 2005 שיחק בטלנובלה "אם חורגת" בדמותו של גרקו מונטס. בשנת 2007 שיחק בטלנובלה "שיכורה מאהבה" את הדמות של הילאריו; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994. ב-2007 ו-2009 הופיע בשלושה פרקים של "בטי". בשנים 2009–2010 שיחק בטלנובלה "זיקיות". בשנת 2011 גילם את הנבל הראשי בטלנובלה "האחים דל מונטה". בשנים 2012–2013 גילם עורך דין מיליונר בטלנובלה "לב אמיץ", טלנובלה בספרדית שהופקה על ידי רשת השידור האמריקאית "טלמונדו". ב-2013 שיחק את התפקיד הראשי של פועל עני אשר הגיבורה עוזבת למענו את חברה העשיר ב-"Dama y obrero", טלנובלה אמריקאית המבוססת על פורמט צ'יליאני. הוא היה מועמד פעמיים לפרס הטלוויזיה המקסיקני "Premios TVyNovelas" והיה מועמד פעמיים לפרס "Your World Awards" המוענק על ידי טלמונדו. חוסה לואיס רסנדס, במסד הנתונים הקולנועיים IMDb (באנגלית) חוסה לואיס רסנדס, במסד הנתונים הקולנועיים KinoPoisk (ברוסית)